На трэцім месцы па фінансаванні выдаткаў знаходзіцца ЖКГ — 35,4 мільёна рублёў — (на 22 мільёны менш, чым летась). Прадугледжана субсідзіраванне паслуг толькі па цеплазабеспячэнні. Астатнія паслугі — тэхнічнае абслугоўванне жыллёвага фонду, абслугоўванне ліфтаў, вываз і абясшкоджванне цвёрдых бытавых адходаў — выходзяць на самаакупнасць. Менш сродкаў будзе выдзяляцца і на бягучы рамонт. Калі ў 2017-м адзін квадратны метр агульнай плошчы памяшканняў каштаваў бюджэту 0,29 рубля, то ў 2018-м — 0,23. Менш грошай накіруецца і на добраўпарадкаванне — 15,5 мільёна рублёў замест 25,7 мільёна, як было ў мінулым годзе.